CELEX: 52005XG0407(02)
Language: da
Date: 2005-02-21 00:00:00
Title: Rådets konklusioner af 21. februar 2005 vedrørende ungdom i forbindelse med midtvejsrevisionen af Lissabon-strategien

7.4.2005   
            
            
               DA
            
            
               Den Europæiske Unions Tidende
            
            
               C 85/5
            
         
      RÅDETS KONKLUSIONER
   
   af 21. februar 2005
   vedrørende ungdom i forbindelse med midtvejsrevisionen af Lissabon-strategien
   (2005/C 85/02)
   RÅDET FOR DEN EUROPÆISKE UNION,
   som tager hensyn til
   
               1.
            
            
               det mål, som Det Europæiske Råd satte sig den 23.-24. marts 2000 i Lissabon og bekræftede på mødet den 23.-24. marts 2001 i Stockholm, om at gøre EU til »den mest konkurrencedygtige og dynamiske videnbaserede økonomi i verden, en økonomi, der kan skabe en holdbar økonomisk vækst med flere og bedre job og større social samhørighed«
               
            
         
               2.
            
            
               Kommissionens hvidbog af 21. november 2001»Et nyt afsæt for europæisk ungdom«, hvori det erkendes, at Lissabon-strategien »indeholder nye mål for de forskellige politiske områder, som er tæt relateret til ungdommen, f.eks. uddannelse, beskæftigelse, social inddragelse, information og det civile samfund«
               
            
         
               3.
            
            
               Rådets resolution af 27. juni 2002, hvorved Rådet på grundlag af ovennævnte hvidbog fastlagde den åbne koordinationsmetode som ny ramme for samarbejdet på ungdomsområdet og foreslog, at ungdomsdimensionen inddrages i andre politikker og programmer
            
         
               4.
            
            
               konklusionerne fra Det Europæiske Råds møde den 4.-5. november 2004, hvor Det Europæiske Råd noterede sig skrivelsen fra stats- og regeringscheferne i Frankrig, Tyskland, Spanien og Sverige, hvori de understreger de demografiske faktorers betydning for, hvordan Europas fremtidige økonomiske og sociale udvikling vil forme sig, samt opfordrer til udarbejdelse af en »europæisk ungdomspagt«
            
         
               5.
            
            
               Kommissionens meddelelse til Det Europæiske Råds forårsmøde i 2005 (»Samarbejde om vækst og beskæftigelse — En ny impuls til Lissabon-strategien«) om midtvejsrevisionen af Lissabon-strategien, hvori Kommissionen konstaterer, at der må skabes en opfattelse af samfundet, som kan rumme både de aldrende befolkningsgrupper og de unge generationer, og endvidere understreger behovet for en hurtig indsats,
               
            
         UNDERSTREGER
   
               6.
            
            
               vigtigheden af Lissabon-strategiens ungdomsperspektiv i betragtning af EU's demografiske, økonomiske, sociale og politiske udvikling, og ikke mindst befolkningens aldring
            
         
               7.
            
            
               det bidrag, som de unges innovationsevne, initiativ og iværksætterånd samt mobilitet og evne til multikulturel integration kan yde til konkurrenceevne, bæredygtig vækst og social samhørighed
            
         
               8.
            
            
               betydningen af en samordnet, sammenhængende og tværgående politik, der fokuserer på de unge
            
         
               9.
            
            
               relevansen i denne forbindelse af hvidbogen om ungdom, navnlig den åbne koordinationsmetode og inddragelsen af unge i andre politikker, samt behovet for at styrke synergier og komplementaritet mellem de forskellige politikker og programmer, der vedrører unge
            
         
               10.
            
            
               at det er en forudsætning for at kunne træffe effektive foranstaltninger med henblik på at tilskynde unge til at udnytte deres potentiale bedst muligt, at man får en bedre forståelse af ungdom og unge menneskers livsvilkår
            
         
               11.
            
            
               at Lissabon-strategien har behov for støtte fra unge mennesker, hvis den skal blive en succes,
            
         DELER
   
               12.
            
            
               i denne forbindelse Kommissionens opfattelse, at Lissabon-strategien skal tilstræbe, at de foreslåede reformer bidrager til at give de unge en første chance og til at bibringe dem de kvalifikationer, som de får brug for livet igennem
               
            
         
               13.
            
            
               det ønske, Kommissionen giver udtryk for i sin meddelelse til forelæggelse på Det Europæiske Råds forårsmøde i 2005, om at satse målrettet på de unge på visse nøgleområder som beskæftigelse, forening af familieliv og arbejdsliv, investering i humankapital samt forskning og udvikling,
            
         FINDER,
   
               14.
            
            
               at man med udgangspunkt i de eksisterende instrumenter og mekanismer bør integrere en sådan målrettet satsning på de unge effektivt i de politikområder, der indgår i Lissabon-strategien
            
         
               15.
            
            
               at de specifikke tiltag til fordel for de unge skal tage hensyn til ligestillingen mellem mænd og kvinder og også skal rettes mod unge, der har færre chancer, navnlig på områderne uddannelse, beskæftigelse, social integration og mobilitet
            
         
               16.
            
            
               at de unges aktive deltagelse i samfundslivet på én og samme tid er et mål og en metode, der sikrer, at de europæiske borgere bakker op om Lissabon-målene, og befordrer de unges personlige udvikling, deres sociale integration og den sociale samhørighed i almindelighed. En sådan deltagelse udgør således en supplerende faktor, der kan medvirke til at gøre Lissabon-strategien til en succes,
            
         OPFORDRER DET EUROPÆISKE RÅD TIL
   
               17.
            
            
               i forbindelse med midtvejsrevisionen af Lissabon-strategien og drøftelserne om Kommissionens meddelelse til Det Europæiske Råds forårsmøde i 2005 at inddrage initiativet om en europæisk ungdomspagt, som navnlig omfatter områderne beskæftigelse, social samhørighed, uddannelse, videreuddannelse, mobilitet, samt forening af familieliv og arbejdsliv
            
         
               18.
            
            
               at fastlægge retningslinjer for de konkrete foranstaltninger, der kræves for at kunne gennemføre initiativet i alle de berørte sektorer
            
         
               19.
            
            
               at notere sig, at Kommissionen agter at vedtage en meddelelse om initiativet
            
         
               20.
            
            
               at give Kommissionen og medlemsstaterne i opdrag at inddrage de unge og ungdomsorganisationer fuldt ud i projektet, bl.a. via Det Europæiske Ungdomsforum
            
         
               21.
            
            
               at overvåge gennemførelsen af den europæiske ungdomspagt via Lissabon-strategiens indberetningsmekanismer samt opfordre Rådet (uddannelse, ungdom og kultur) til at bidrage til overvågningen af de aspekter, der henhører under dets kompetence.